**Kivonat az Egészségügyi Szakmai Bizottság 2016. szeptember 14-i nyilvános ülésének jegyzőkönyvéből**

Az Egészségügyi Szakmai Bizottság 10 igen szavazattal, ellenszavazat és tartózkodás nélkül az alábbi határozatot hozta:

**50/2016. (IX.14.) ESzB. sz. határozat**

1. Az Egészségügyi Szakmai Bizottság a „Javaslat háziorvosi, fogorvosi praxisjogok értékesítésének jóváhagyására” című előterjesztést megtárgyalta és javasolja a Közgyűlésnek, értsen egyet azzal, hogy a Szombathely, Váci Mihály u. 3. szám alatti 1. számú fogorvosi körzetben a fogorvosi feladatokat Dr. Kiss-Mihály Ilona helyett Dr. Tüskés Fanni lássa el 2016. november 1. napjától.
2. A Bizottság javasolja a Közgyűlésnek, hogy a Dr. Kiss-Mihály Ilona fogorvossal - a feladat-ellátási szerződés megszüntetése tárgyában - kötendő megállapodást az előterjesztés 3. sz. mellékletében foglalt tartalommal hagyja jóvá.
3. A Bizottság javasolja a Közgyűlésnek, hogy hatalmazza fel a polgármestert, valamint a Szombathelyi Egészségügyi és Kulturális Intézmények Gazdasági Ellátó Szervezetének igazgatóját a Dr. Tüskés Fannival kötendő 164/2015. (IV.16.) Kgy. sz. határozat szerinti előszerződés és a 476/2012. (XI.29.) Kgy. sz. határozat szerinti feladat-ellátási szerződés, valamint a Dr. Kiss-Mihály Ilonával kötendő – az előterjesztés 3. sz. melléklete szerinti - megállapodások aláírására.

**Felelősök:** Dr. Kecskés László, az Egészségügyi Szakmai Bizottság elnöke

/a végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője /

**Határidő:** 2016. szeptember 14.

A kivonat hiteléül:

(: Halászné Dr. Józsa Erika:)

jegyzőkönyvvezető